फेसबुक की बाजार हैसियत 50 अरब डॉलर की  
फेसबुक ने द्विपक्षीय बातचीत के आधार पर शेयर बेचकर बाजार से 1.5 अरब डॉलर जुटाए हैं। इन सौदों में कंपनी का मूल्य 50 अरब डॉलर आंका गया है।
फेसबुक ने कहा है कि उसने द्विपक्षीय बातचीत के आधार पर शेयर बेचकर बाजार से 1.5 अरब डॉलर जुटाए हैं। इन सौदों में कंपनी का मूल्य 50 अरब डॉलर आंका गया है।  फेसबुक के मुख्य वित्तीय अधिकारी डेविड एबर्समैन ने शुक्रवार को एक बयान में कहा, हमारा कारोबार लगातार बढ़िया चल रहा है और हमें खुशी है कि नए धन से हमारी नकदी की स्थिति बेहतर हुई है।  उन्होंने बताया कि नए निवेश के पूरा होने के बाद हमारी वित्तीय स्थिति और मजबूती होगी, जिससे हम अब आगे और अवसरों की तलाश कर सकेंगे।  फेसबुक ने आशा व्यक्त की है कि इस वर्ष के दौरान उसके शेयरधारकों की संख्या 500 की ऊपरी सीमा के पार चली जाएगी और बहुत देर हुई तो भी 30 अप्रैल, 2012 बाद तक वह अपनी तिमाही वित्तीय रपट का सार्वजनिक प्रकाशन शुरू कर देगी।